《九日怀武夷山人陈忠甫时忠甫出塞赴戚将军幕下踰月矣》
明代·谢良任

山人久已秘干将，感遇幡然出朔方。国士从来多意气，世人难与论行藏。

天边白雁来何邈，篱外黄花晚并芳。览胜可谁同雅咏，一尊聊且对重阳。

作者简介：谢良任，字龙乔。番禺人。明世宗嘉靖二十八年（一五四九）举人，官永定知县。事见清道光《广东通志》卷七四。